ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
കോവിഡ് പരിശോധനകളുടെ എണ്ണത്തിൽ പുതിയ റെക്കോർഡ് സൃഷ്ടിച്ച് ഇന്ത്യ. കഴിഞ്ഞ 24 മണിക്കൂറിനിടെ നടത്തിയത് 20.66 ലക്ഷം പരിശോധനകൾ
പ്രതിദിന പരിശോധനകളുടെ എണ്ണം 20 ലക്ഷം കടക്കുന്നത് തുടർച്ചയായ നാലാം ദിവസം
പ്രതിദിന രോഗ സ്ഥിരീകരണ നിരക്ക് 12.45 ശതമാനമായി താഴ്ന്നു.
ന്യൂ ഡൽഹി ,മെയ്. 22 ,2021
തുടർച്ചയായ ഒൻപതാം ദിവസവും രോഗമുക്തരുടെ എണ്ണം പുതിയ കോവിഡ് രോഗികളെക്കാൾ കൂടുതൽ
തുടർച്ചയായ ആറാം ദിവസവും പ്രതിദിന കോവിഡ് കേസുകളുടെ എണ്ണം മൂന്നു ലക്ഷത്തിൽ താഴെ
കഴിഞ്ഞ 24 മണിക്കൂറിനിടെ 20.66 ലക്ഷത്തിലേറെ കോവിഡ് പരിശോധനകൾ നടത്തിയതോടെ ഒരുദിവസം നടത്തുന്ന പരിശോധനകളുടെ എണ്ണത്തിൽ ഇന്ത്യ പുതിയ റെക്കോർഡ് സൃഷ്ടിച്ചു.
തുടർച്ചയായ നാലാം ദിവസമാണ് പ്രതിദിന പരിശോധനകളുടെ എണ്ണം 20 ലക്ഷം പിന്നിടുന്നത്. രോഗ സ്ഥിരീകരണ നിരക്ക് 12.45 ശതമാനമായും താഴ്ന്നു
കഴിഞ്ഞ 24 മണിക്കൂറിനിടെ ആകെ
20,66, 285 പരിശോധനകളാണ് രാജ്യത്ത് നടന്നത്
ഒപ്പം തുടർച്ചയായ ഒൻപതാം ദിവസവും പ്രതിദിന രോഗമുക്തരുടെ എണ്ണം പുതിയ രോഗികളെക്കാൾ കൂടുതലും ആണ്.
24 മണിക്കൂറിനിടെ 3,57,630 പേരാണ് കോവിഡിൽ നിന്നും മുക്തി നേടിയത്. ഇതോടെ ആകെ രോഗമുക്തരുടെ എണ്ണം 2,30,70,365 ആയി. ദേശീയ രോഗമുക്തി നിരക്ക് 87.76 ശതമാനത്തിലെത്തിയിട്ടുണ്ട്.
പുതുതായി രോഗമുക്തി നേടിയവരിൽ 73.46 ശതമാനവും 10 സംസ്ഥാനങ്ങളിൽ നിന്നാണ്
കൂടാതെ തുടർച്ചയായ ആറാം ദിവസവും രാജ്യത്ത് സ്ഥിരീകരിച്ച പ്രതിദിന കോവിഡ് കേസുകളുടെ എണ്ണം മൂന്നു ലക്ഷത്തിൽ താഴെയാണ്. ഇന്നലെ 2,57,299 പേർക്കാണ് പുതുതായി രോഗം സ്ഥിരീകരിച്ചത്
ഇതിൽ 78.12 ശതമാനവും 10 സംസ്ഥാനങ്ങളിൽ നിന്നാണ്. 36,184 പേർക്ക് രോഗം സ്ഥിരീകരിച്ച തമിഴ്നാടാണ് പട്ടികയിൽ ഒന്നാമത്
. രണ്ടാം സ്ഥാനത്തുള്ള കർണാടകയിൽ പുതുതായി സ്ഥിരീകരിച്ചത് 32, 218 കേസുകളാണ്
അതിനിടെ
രാജ്യത്ത് നിലവിലുള്ള സജീവ കേസുകളുടെ എണ്ണം 29, 23,400 ആയി കുറഞ്ഞു. കഴിഞ്ഞ 24 മണിക്കൂറിനിടയിൽ 104,525 പേരുടെ ആപേക്ഷിക കുറവാണ് രേഖപ്പെടുത്തിയത്. നിലവിൽ ലോകത്താകമാനമുള്ള സജീവ കേസുകളുടെ 11.12 ശതമാനമാണ് ഇന്ത്യയിലുള്ളത്.
രാജ്യത്ത് നിലവിൽ ചികിത്സയിൽ കഴിയുന്ന കോവിഡ് രോഗികളുടെ 69. 94 ശതമാനവും എട്ട് സംസ്ഥാനങ്ങളിൽ നിന്നാണ്
കഴിഞ്ഞ 24 മണിക്കൂറിനിടെ വിവിധ സംസ്ഥാനങ്ങളിൽ സജീവ കേസുകളുടെ എണ്ണത്തിൽ ഉണ്ടായ കുറവ് താഴെകാണുന്ന ഗ്രാഫിൽ ഉൾപ്പെടുത്തിയിട്ടുണ്ട്
ദേശീയ പ്രതിരോധ കുത്തിവെപ്പ് യജ്ഞം മൂന്നാംഘട്ട ത്തിന്റെ ഭാഗമായി ഇതുവരെ 19.33 കോടി ഡോസ് കോവിഡ് വാക്സിനുകളാണ് വിതരണം ചെയ്തത് .
ഇന്ന് രാവിലെ ഏഴ് വരെയുള്ള ഔദ്യോഗിക കണക്കുകൾ പ്രകാരം 27, 76, 936 സെഷനുകളിലായി 19,33,72, 819 വാക്സിൻ ഡോസുകൾ ആണ് വിതരണം ചെയ്തത്
ഇതിൽ ഒന്നാം വട്ട ഡോസ് സ്വീകരിച്ച 97,38, 148 ആരോഗ്യപ്രവർത്തകരും 148, 70, 081 മുന്നണിപ്പോരാളികളും ഉൾപ്പെടുന്നു
66, 91, 350 ആരോഗ്യപ്രവർത്തകരും 83,0 60, 20 മുന്നണിപ്പോരാളികളും ഇതുവരെ രണ്ടാംഘട്ട ഡോസും സ്വീകരിച്ചിട്ടുണ്ട്
18 നും 44 നും ഇടയിൽ പ്രായമുള്ള 92,97,532 ഗുണഭോക്താക്കൾ വാക്സിൻ സ്വീകരിച്ചിട്ടുണ്ട്
45 നും 60 നും ഇടയിൽ പ്രായമുള്ളവരിൽ 602,11,957 പേർ ഒന്നാംഘട്ട ഡോസും 96,84, 295 പേർ രണ്ടാംവട്ട ഡോസും സ്വീകരിച്ചുകഴിഞ്ഞു
60 വയസ്സിനു മുകളിൽ പ്രായമുള്ളവരിൽ 563, 83,760 പേർ ഒന്നാം ഡോസും 181, 89,676 പേർ രണ്ടാംവട്ട ഡോസും സ്വീകരിച്ചിട്ടുണ്ട്
|
|
HCWs
|
|
1st Dose
|
|
97,38,148
|
|
2nd Dose
|
|
66,91,350
|
|
FLWs
|
|
1st Dose
|
|
1,48,70,081
|
|
2nd Dose
|
|
83,06,020
|
|
Age Group 18-44 years
|
|
1st Dose
|
|
92,97,532
|
|
Age Group 45 to 60 years
|
|
1st Dose
|
|
6,02,11,957
|
|
2nd Dose
|
|
96,84,295
|
|
Over 60 years
|
|
1st Dose
|
|
5,63,83,760
|
|
2nd Dose
|
|
1,81,89,676
|
|
Total
|
|
19,33,72,819
ഇതുവരെ വിതരണം ചെയ്ത കൊവിഡ് വാക്സിൻ കേസുകളിൽ 66.30%,
10 സംസ്ഥാനങ്ങളിലാണ്
(
പ്രധാനമന്ത്രിയുടെ ഓഫീസ്
രാജ്യത്തെ കോവിഡ് പ്രതിരോധ നടപടികള് പ്രധാനമന്ത്രി ഉന്നതതലയോഗത്തില് വിലയിരുത്തി
(ന്യൂഡല്ഹി:
കോവിഡ് വെല്ലുവിളി നേരിടുന്നതിന് രാജ്യം സ്വീകരിച്ച നടപടികള് പ്രധാനമന്ത്രി നരേന്ദ്രമോദി കേന്ദ്രമന്ത്രിമാരുമായും ഉദ്യോഗസ്ഥരുമായും നടത്തിയ ചര്ച്ചയില് വിലയിരുത്തി. കോവിഡ് മഹാമാരിയെ പ്രതിരോധിക്കുന്നതിന് ദേശീയതലത്തില് സ്വീകരിച്ച മുന്നൊരുക്കങ്ങളും ചര്ച്ചയായി. ഡല്ഹി ഉള്പ്പെടെയുള്ള വിവിധ സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും സ്ഥിതിഗതികളും യോഗത്തില് ചര്ച്ച ചെയ്തു. ആഭ്യന്തരമന്ത്രി, ആരോഗ്യമന്ത്രി, പ്രധാനമന്ത്രിയുടെ പ്രിന്സിപ്പല് സെക്രട്ടറി, കാബിനറ്റ് സെക്രട്ടറി, ആരോഗ്യ സെക്രട്ടറി, ഐസിഎംആര് ഡയറക്ടര് ജനറല്, ബന്ധപ്പെട്ട ഉന്നതാധികാരസമിതി പ്രതിനിധികള് എന്നിവര് യോഗത്തില് പങ്കെടുത്തു.
കോവിഡ് രോഗവുമായി ബന്ധപ്പെട്ട് നിലവിലെ അവസ്ഥ, ഭാവിയിൽ ഉരുത്തിരിഞ്ഞേക്കാവുന്ന സാഹചര്യം എന്നിവ സംബന്ധിച്ച ഒരു അവതരണം മെഡിക്കല് എമര്ജന്സി മാനേജ്മെന്റ് പദ്ധതി സംബന്ധിച്ച സമിതിയുടെ അധ്യക്ഷനും ഐന്ഐടിഐ അംഗവുമായ ഡോ. വിനോദ് പോള് വിശദമായ രീതിയില് യോഗത്തില് അവതരിപ്പിച്ചു. രാജ്യത്തെ മൊത്തം കോവിഡ് കേസുകളില് മൂന്നില് രണ്ട് ഭാഗവും അഞ്ച് സംസ്ഥാനങ്ങളിലാണെന്നും അതില് തന്നെ വലിയ നഗരങ്ങളില് കേസുകള് കൂടുതലാണെന്നും കണ്ടെത്തിയിട്ടുണ്ട്. വലിയ നഗരങ്ങള് നേരിടുന്ന പ്രതിസന്ധി കണക്കിലെടുത്ത്, കോവിഡ് പരിശോധനയും കിടക്കകളുടെയും അനുബന്ധ സേവനങ്ങളുടെയും എണ്ണം എന്നിവ വര്ദ്ധിപ്പിക്കുന്നതിലൂടെ ദൈനംദിന രോഗപ്പകര്ച്ച ഫലപ്രദമായി കൈകാര്യം ചെയ്യാനാകുമെന്ന് യോഗം വിലയിരുത്തി.
ഉന്നതാധികാരസമിതിയുടെ ശുപാര്ശയുടെ അടിസ്ഥാനത്തില് വേണ്ട നടപടികള് സ്വീകരിക്കാന് പ്രധാനമന്ത്രി ആരോഗ്യമന്ത്രാലയത്തിന് നിര്ദേശം നല്കി. നഗരങ്ങളിലും ജില്ലകളിലും ആവശ്യമുള്ള ആശുപത്രി കിടക്കകള്, ഐസോലേഷന് ബെഡ്ഡുകള് എന്നിവ ലഭ്യമാക്കുന്നതിന് സംസ്ഥാനങ്ങളുമായും കേന്ദ്രഭരണപ്രദേശങ്ങളുമായും കൂടിയാലോചിച്ച് ആരോഗ്യവകുപ്പ് ഉദ്യോഗസ്ഥര് വേണ്ട ആസൂത്രണപദ്ധതി തയാറാക്കണം. രാജ്യത്ത് മണ്സൂണ് കാലം കണക്കിലെടുത്ത് വേണ്ട തയ്യാറെടുപ്പുകള് നടത്തണമെന്നും പ്രധാനമന്ത്രി ആരോഗ്യമന്ത്രാലയത്തിന് നിര്ദേശം നല്കി.
ദേശീയതലസ്ഥാന പ്രദേശത്തെ കോവിഡ് വ്യാപനവും യോഗം വിലയിരുത്തി. അടുത്ത രണ്ട് മാസത്തേക്കുള്ള പ്രതിരോധ നടപടികളും ചര്ച്ചയായി. ഡല്ഹി ലഫ്റ്റനന്റ് ഗവര്ണര്, മുഖ്യമന്ത്രി , കേന്ദ്ര സർക്കാർ, ഡല്ഹി സര്ക്കാര്, മുനിസിപ്പല് കോര്പറേഷന് എന്നിവിടങ്ങളിലെ ഉദ്യോഗസ്ഥർ എന്നിവരെയെല്ലാം ഉള്പ്പെടുത്തി കോവിഡ് പ്രതിരോധ പ്രവര്ത്തനങ്ങള് ഏകോപിപ്പിക്കുന്നതിന് അടിയന്തരയോഗം വിളിക്കാന് പ്രധാനമന്ത്രി ആഭ്യന്തരമന്ത്രിയോടും ആരോഗ്യമന്ത്രിയോടും ആവശ്യപ്പെട്ടു.
കോവിഡ് നിയന്ത്രണത്തില് നിരവധി സംസ്ഥാനങ്ങളും ജില്ലകളും നഗരങ്ങളും നടത്തിയ വിജയകരമായ നടപടികളെ യോഗം അഭിനന്ദിച്ചു. ഈ നടപടികളെ കുറിച്ച് മറ്റുള്ളവര്ക്ക് പ്രചോദനം നൽകാനും പുതിയ ആശയങ്ങള്ക്ക് രൂപം നല്കാനും ഇവ വ്യാപകമായി പ്രചരിപ്പിക്കണമെന്നും യോഗം ആവശ്യപ്പെട്ടു.
വാണിജ്യ വ്യവസായ മന്ത്രാലയം
ഇന്ത്യ എന്നാൽ അവസരങ്ങളുടെ രാജ്യം; ഇത് ഇന്ത്യയുടെ ദശകം മാത്രമല്ല, ഇന്ത്യയുടെ നൂറ്റാണ്ട് കൂടി ആണെന്ന് സ്റ്റാൻഫോർഡ് വിദ്യാർത്ഥികളോട് ശ്രീ പിയൂഷ് ഗോയൽ
ന്യൂ ഡൽഹി: സെപ്റ്റംബര് 07, 2022
'ഇന്ത്യ' എന്നാൽ 'അവസരങ്ങൾ' ആണെന്നും ഇത് ഇന്ത്യയുടെ ദശാബ്ദം മാത്രമല്ല, ഇന്ത്യയുടെ നൂറ്റാണ്ട് കൂടിയാണെന്നും കേന്ദ്ര വാണിജ്യ-വ്യവസായ, ഉപഭോക്തൃകാര്യ, ഭക്ഷ്യ-പൊതുവിതരണ, ടെക്സ്റ്റൈൽസ് മന്ത്രി ശ്രീ പിയൂഷ് ഗോയൽ പറഞ്ഞു. സാൻ ഫ്രാൻസിസ്കോയിലെ സ്റ്റാൻഫോർഡ് ഗ്രാജുവേറ്റ് സ്കൂൾ ഓഫ് ബിസിനസ്സിലെ അധ്യാപകരുമായും വിദ്യാർത്ഥികളുമായും സംവദിക്കുകയായിരുന്നു അദ്ദേഹം.
കഴിഞ്ഞ സാമ്പത്തിക വർഷത്തിൽ ഇന്ത്യയുടെ കയറ്റുമതി ഇതിനകം 675 ബില്യൺ US ഡോളർ കടന്നതായി പരാമർശിച്ചുകൊണ്ട്, 2030-ഓടെ അന്താരാഷ്ട്ര വ്യാപാരം 2 ട്രില്യൺ US ഡോളറായി ഉയർത്താനാണ് രാജ്യം ഇപ്പോൾ ലക്ഷ്യമിടുന്നതെന്ന് അദ്ദേഹം പറഞ്ഞു. സ്വാതന്ത്ര്യത്തിന്റെ നൂറാം വാർഷികം ഇന്ത്യ ആഘോഷിക്കുന്ന വേളയിൽ രാജ്യം 30 ട്രില്യൺ US ഡോളർ സമ്പദ്വ്യവസ്ഥയായിരിക്കുമെന്ന് ശ്രീ ഗോയൽ പറഞ്ഞു.
സംരംഭകരും സ്റ്റാർട്ടപ്പ് വിദഗ്ധരുമായി അതിവേഗം മാറിക്കൊണ്ടിരിക്കുന്ന ഇന്ത്യയിലെ യുവാക്കളിൽ തന്റെ വിശ്വാസം പ്രകടിപ്പിച്ച ശ്രീ ഗോയൽ, ഇന്ത്യയുടെ പുതിയ വിദ്യാഭ്യാസ നയം വിദ്യാഭ്യാസ മേഖലയ്ക്ക് ഊർജം പകരുന്നതായും ലോകത്തിലെ ഏറ്റവും മികച്ച വിദ്യാഭ്യാസ സ്ഥാപനങ്ങളുമായി കൂടുതൽ ആഴത്തിലുള്ള സഹകരണം ഉറപ്പാക്കുന്നതായും പറഞ്ഞു.
ഇന്ത്യയുടെ ഫിൻടെക് വിജയത്തെക്കുറിച്ച് സംസാരിച്ച ശ്രീ ഗോയൽ, എല്ലാ ഡിജിറ്റൽ ഇടപാടുകളുടെയും 40 ശതമാനവും ഇന്ന് ഇന്ത്യയിലാണ് നടക്കുന്നതെന്നും ചെറുകിട കച്ചവടക്കാർ പോലും ഡിജിറ്റൽ പേയ്മെന്റുകൾ സ്വീകരിക്കുന്നുണ്ടെന്നും പറഞ്ഞു.
ഇന്ത്യ ലോകത്തിന് വാഗ്ദാനം ചെയ്യുന്ന മികച്ച അവസരങ്ങളെക്കുറിച്ച് സംസാരിച്ച ശ്രീ ഗോയൽ, ഇന്ത്യയുമായി ഇടപഴകാനും വലിയ അഭിലാഷങ്ങളുള്ള നൂറുകോടിയിലധികം ആളുകളുമായി പ്രവർത്തിക്കാനും സ്റ്റാൻഫോർഡിലെ വിദ്യാർത്ഥികളെ ക്ഷണിച്ചു.
RRTN/SKY
(Visitor Counter : 90
പ്രധാനമന്ത്രിയുടെ ഓഫീസ്
ജ്യേഷ്ഠ അഷ്ടമിക്ക് പ്രധാനമന്ത്രിയുടെ ആശംസകൾ
ജ്യേഷ്ഠ അഷ്ടാമിയുടെ ശുഭദിനത്തിൽ പ്രധാനമന്ത്രി ശ്രീ നരേന്ദ്ര മോദി എല്ലാവരേയും, പ്രത്യേകിച്ചും കശ്മീരി പണ്ഡിറ്റ് സമൂഹത്തെ അഭിവാദ്യം ചെയ്തു.
ഒരു ട്വീറ്റിൽ പ്രധാനമന്ത്രി പറഞ്ഞു:
"ജ്യേഷ്ഠ അഷ്ടമിയുടെ ശുഭദിനത്തിൽ, എല്ലാവർക്കും, പ്രത്യേകിച്ച് കശ്മീരി പണ്ഡിറ്റ് സമൂഹത്തിന് എല്ലാവിധ ആശംസകളും . മാതാ ഖീർ ഭവാനിയെ നമസ്കരിക്കുകയും എല്ലാവരുടെയും ആരോഗ്യത്തിനും സ്വാസ്ഥ്യത്തിനും വേണ്ടി പ്രാർത്ഥിക്കുകയും ചെയ്യുന്നു."
(
പ്രധാനമന്ത്രിയുടെ ഓഫീസ്
സർദാർ വല്ലഭ്ഭായ് പട്ടേൽ ദേശീയ പോലീസ് അക്കാദമിയിലെ ഐപിഎസ് പ്രൊബേഷനർമാരുമായി പ്രധാനമന്ത്രി ഇന്ന് സംവദിക്കും
പ്രധാനമന്ത്രി ശ്രീ നരേന്ദ്ര മോദി ഇന്ന്  രാവിലെ 11 മണിക്ക് സർദാർ വല്ലഭ്ഭായ് പട്ടേൽ ദേശീയ പോലീസ് അക്കാദമിയിലെ ഐപിഎസ് പ്രൊബേഷനർമാരെ വീഡിയോ കോൺഫറൻസിംഗ് വഴി അഭിസംബോധന ചെയ്യും . പ്രൊബേഷനർമാരുമായി അദ്ദേഹം ആശയവിനിമയവും നടത്തും.
കേന്ദ്ര ആഭ്യന്തര മന്ത്രി ശ്രീ അമിത് ഷാ, ആഭ്യന്തര സഹമന്ത്രി ശ്രീ നിത്യാനന്ദ് റായ് എന്നിവർ ചടങ്ങിൽ പങ്കെടുക്കും.
എസ് വി പി എൻ പി എ യെ കുറിച്ച് :
സർദാർ വല്ലഭ്ഭായ് പട്ടേൽ നാഷണൽ പോലീസ് അക്കാദമി  ആണ് രാജ്യത്തെ പ്രധാന പോലീസ് പരിശീലന സ്ഥാപനം. ഇത് പ്രവേശന തലത്തിൽ ഇന്ത്യൻ പോലീസ് സർവീസിലെ ഉദ്യോഗസ്ഥരെ പരിശീലിപ്പിക്കുകയും സർവീസിലുള്ള ഐപിഎസ് ഉദ്യോഗസ്ഥർക്കായി വിവിധ ഇൻ-സർവീസ് കോഴ്സുകൾ നടത്തുകയും ചെയ്യുന്നു.
(
റോഡ് ഗതാഗത, ഹൈവേ മന്ത്രാലയം
ശ്രീ നിതിൻ ഗഡ്കരി ഭാരത് എൻസിഎപി  ഉദ്ഘാടനം ചെയ്തു
ന്യൂ ഡൽഹി: 22 ഓഗസ്റ്റ് 2023
ഇന്ത്യയിലെ 3.5 ടൺ വരെയുള്ള വാഹനങ്ങളുടെ വാഹന സുരക്ഷാ മാനദണ്ഡങ്ങൾ ഉയർത്തിക്കൊണ്ട് റോഡ് സുരക്ഷ വർദ്ധിപ്പിക്കുകയെന്ന ലക്ഷ്യത്തോടെ കേന്ദ്ര റോഡ് ഗതാഗത, ദേശീയപാത മന്ത്രി ശ്രീ നിതിൻ ഗഡ്കരി ഭാരത് ന്യൂ കാർ അസസ്മെന്റ് പ്രോഗ്രാം  ഉദ്ഘാടനം ചെയ്തു. സുരക്ഷിതമായ കാറുകള് വാങ്ങുന്നതിന് മികച്ച തിരഞ്ഞെടുപ്പ് നടത്താന് നമ്മുടെ ഉപഭോക്താക്കളെ ശാക്തീകരിക്കുന്നതിനുള്ള നാഴികക്കല്ലാണ് ഇതെന്ന് സദസ്സിനെ അഭിസംബോധന ചെയ്യവെ അദ്ദേഹം പറഞ്ഞു.
ഭാരത് എൻസിഎപി ഇന്ത്യയിലെ വാഹനങ്ങളുടെ സുരക്ഷയും ഗുണനിലവാരവും വളരെയധികം വർദ്ധിപ്പിക്കുമെന്നും അതേസമയം സുരക്ഷിതമായ വാഹനങ്ങൾ നിർമ്മിക്കുന്നതിന് ഒഇഎമ്മുകൾക്കിടയിൽ ആരോഗ്യകരമായ മത്സരം പ്രോത്സാഹിപ്പിക്കുമെന്നും ശ്രീ ഗഡ്കരി പറഞ്ഞു. ഭാരത് എൻസിഎപി, എഐഎസ് -197 എന്നിവയ്ക്ക് കീഴിലുള്ള പുതിയ സുരക്ഷാ സംവിധാനം നിർമ്മാതാക്കൾക്കും ഉപഭോക്താക്കൾക്കും ഗുണമുണ്ടാക്കുമെന്നും പൗരന്മാരുടെ ജീവൻ സംരക്ഷിക്കുന്നതിനും ഓട്ടോമൊബൈൽ വ്യവസായത്തെ ലോകത്തിലെ ഒന്നാം നമ്പർ വാഹന നിർമ്മാണ കേന്ദ്രമാക്കി മാറ്റുന്നതിനുമുള്ള ഒരു പ്രധാന ചുവടുവയ്പ്പാണെന്നും അദ്ദേഹം പറഞ്ഞു.
3.5 ടി GVWക്ക് താഴെയുള്ള എം 1 വിഭാഗത്തിലെ ടൈപ്പ്-അംഗീകൃത മോട്ടോർ വാഹനങ്ങൾക്ക് ഈ പദ്ധതി ബാധകമാണ്. ഒരു മോഡലിന്റെ അടിസ്ഥാന വകഭേദങ്ങൾ പരീക്ഷിക്കുന്ന ഒരു സ്വയം സന്നദ്ധ പദ്ധതിയാണിത്.
ഓട്ടോമോട്ടീവ് ഇൻഡസ്ട്രി സ്റ്റാൻഡേർഡ്  197 അടിസ്ഥാനമാക്കിയുള്ള ഈ പദ്ധതി 2023 ഒക്ടോബർ 1 മുതൽ ആരംഭിക്കും. ഉപഭോക്താക്കൾക്കിടയിൽ അവബോധം വർദ്ധിപ്പിക്കുന്നതിലേക്ക് നയിക്കുന്ന മത്സരാധിഷ്ഠിത സുരക്ഷാ മെച്ചപ്പെടുത്തലുകളുടെ ആവാസവ്യവസ്ഥ സൃഷ്ടിക്കാൻ പദ്ധതി ലക്ഷ്യമിടുന്നു. ക്രാഷ് ടെസ്റ്റ് സാഹചര്യങ്ങളിൽ വാഹന പ്രകടനത്തെക്കുറിച്ച് താരതമ്യ വിലയിരുത്തിക്കൊണ്ട് ഉപഭോക്താക്കൾക്ക് ശെരിയായ തീരുമാനം എടുക്കാൻ കഴിയും.
ആഗോള സുരക്ഷാ മാനദണ്ഡങ്ങളുള്ള വാഹനങ്ങൾ നിർമ്മിക്കാൻ എൻസിഎപി ഒഇഎമ്മുകൾക്ക് അവസരം നൽകുന്നു. സെൻട്രൽ ഇൻസ്റ്റിറ്റ്യൂട്ട് ഓഫ് റോഡ് ട്രാൻസ്പോർട്ട്  ആണ് പദ്ധതി നടപ്പിലാക്കുക. പങ്കാളികളുമായുള്ള കൂടിയാലോചനകളെ അടിസ്ഥാനമാക്കിയാണ് പദ്ധതി വികസിപ്പിച്ചെടുത്തിരിക്കുന്നത്.
Shri Gadkari said BHARAT NCAP will also greatly push the safety and quality of the vehicles in India, while simultaneously promoting a healthy competition among OEMs to manufacture safer vehicles. He said the new safety regime under BHARAT NCAP and AIS-197 is a mutual win-win for manufacturers and consumers and an instrumental step towards safeguarding lives of our citizens and making our Automobile Industry the number one auto manufacturing hub in the world.
ഉരുക്ക് മന്ത്രാലയം
കേന്ദ്ര ഉരുക്ക് മന്ത്രി, സ്റ്റീൽ സിപിഎസ്ഇകളുടെ മൂലധന ചെലവും  ദേശീയ ഉരുക്ക് നയ ലക്ഷ്യങ്ങൾ കൈവരിക്കുന്നതിനുള്ള പദ്ധതികളും അവലോകനം ചെയ്തു
ന്യൂ ഡൽഹി: ഏപ്രിൽ 19, 2022
കേന്ദ്ര ഉരുക്ക് മന്ത്രി ശ്രീ രാം ചന്ദ്ര പ്രസാദ് സിംഗ്, 2021-22 സാമ്പത്തിക വർഷത്തിൽ ഈ രംഗത്തെ കേന്ദ്ര പൊതു മേഖലാ സംരംഭങ്ങളുടെ  മൂലധന ചെലവ്  അവലോകനം ചെയ്യുന്നതിനും 2022-23 വർഷത്തേക്കുള്ള കാപെക്സ് ലക്ഷ്യങ്ങൾ കൈവരിക്കുന്നതിനുള്ള പദ്ധതികൾ വിലയിരുത്തുന്നതിനുമായി ഇന്ന് ചേർന്ന ഒരു യോഗത്തിൽ അധ്യക്ഷത വഹിച്ചു. SAIL, NMDC, RINL, KIOCL MOIL, MECON എന്നീ കേന്ദ്ര പൊതു മേഖലാ സംരംഭങ്ങളുടെ സി എം ഡി മാരും സ്റ്റീൽ മന്ത്രാലയത്തിലെ മുതിർന്ന ഉദ്യോഗസ്ഥരും യോഗത്തിൽ പങ്കെടുത്തു.
ഉരുക്ക് ഉൽപ്പാദന ശേഷി വർധിപ്പിക്കുന്നതിനും, പഴയ പ്ലാന്റ് ഉപകരണങ്ങൾ നവീകരിക്കുന്നതിനും, ഭാവിയിൽ പരിസ്ഥിതി സൗഹൃദമായ സാങ്കേതിക വിദ്യകൾ ഏറ്റെടുക്കുന്നതിനും മൂലധനച്ചെലവിന്റെ സമയബന്ധിതമായ വിനിയോഗത്തിന്റെ പ്രാധാന്യം സ്റ്റീൽ മന്ത്രി ഊന്നിപ്പറഞ്ഞു. അത്തരം ചെലവുകൾ ഇന്ത്യൻ സമ്പദ്വ്യവസ്ഥയ്ക്ക് ഒരു ആക്കം നൽകുന്നു. 2021-22 സാമ്പത്തിക വർഷത്തിൽ സ്റ്റീൽ സിപിഎസ്ഇകളുടെ മൂലധന ചെലവ് 10,038 കോടി രൂപ ആണ്. ഇത് 2020-21 സാമ്പത്തിക വർഷത്തിലെ 7,266.70 കോടി രൂപയെക്കാൾ 38% കൂടുതലാണ്. സ്റ്റീൽ സിപിഎസ്ഇകളുടെ 2022-23 സാമ്പത്തിക വർഷത്തിലെ മൂലധന ചെലവ് ലക്ഷ്യം 13,156.46 കോടി രൂപയാണ്.
അവലോകന വേളയിൽ, ദേശീയ ഉരുക്ക് നയം  2017 ന് കീഴിലുള്ള പൊതു മേഖലാ സംരംഭങ്ങളുടെ പദ്ധതികളെക്കുറിച്ചും ചർച്ചകൾ നടന്നു. 300 ദശലക്ഷം ടൺ  സ്റ്റീൽ നിർമ്മാണ ശേഷിയും, 158 കിലോഗ്രാം പ്രതിശീർഷ ഉപഭോഗവും വിഭാവനം ചെയ്യുന്നതാണ് 2017 ലെ ദേശീയ ഉരുക്ക് നയം. മഹാമാരിക്കിടയിലും രാജ്യത്തെ ഉരുക്ക് മേഖല കഴിഞ്ഞ അഞ്ച് വർഷത്തിനുള്ളിൽ പ്രതിവര്ഷം 16.29 ദശലക്ഷം ടൺ ശേഷി കൂട്ടി, പ്രതിവര്ഷം 154.27 ദശലക്ഷം ടൺ ശേഷിയിലെത്തി.
RRTN/SKY
(Visitor Counter : 88
വനിതാ, ശിശു വികസന മന്ത്രാലയം
പിഎം കെയേഴ്സ് ഫോർ ചിൽഡ്രൻ പദ്ധതി 2022 ഫെബ്രുവരി 28 വരെ നീട്ടി
പിഎം കെയേഴ്സ് ഫോർ ചിൽഡ്രൻ പദ്ധതി 2022 ഫെബ്രുവരി 28 വരെ നീട്ടാൻ കേന്ദ്ര വനിതാ ശിശുവികസന മന്ത്രാലയം തീരുമാനിച്ചു. നേരത്തെ നിശ്ചയിച്ചിരുന്ന 2021 ഡിസംബർ 31 ൽ നിന്നാണ് 2022 ഫെബ്രുവരി 28 വരെ നീട്ടിയത്. ഇത് സംബന്ധിച്ച് എല്ലാ സംസ്ഥാന - കേന്ദ്ര ഭരണ പ്രദേശങ്ങളിലെയും വനിതാ ശിശുവികസന, സാമൂഹ്യനീതി, ശാക്തീകരണ വകുപ്പ്, പ്രിൻസിപ്പൽ സെക്രട്ടറിമാർ/സെക്രട്ടറിമാക്കും കത്തെഴുതിയിട്ടുണ്ട്. ആവശ്യമായ തുടർ നടപടികൾക്കായി എല്ലാ ജില്ലാ മജിസ്ട്രേറ്റുമാർ / ജില്ലാ കളക്ടർമാക്കും കത്തിന്റെ പകർപ്പ് നൽകിയിട്ടുണ്ട്.

കോവിഡ്-19 മഹാമാരി മൂലം: i) മാതാപിതാക്കൾ ii) നിലവിലെ രക്ഷിതാവ് iii) നിയമപരമായ രക്ഷിതാവ് / ദത്തെടുത്ത മാതാപിതാക്കൾ / ദത്തെടുത്ത അവിവാഹിതരായ രക്ഷിതാക്കൾ, നഷ്ടപ്പെട്ട എല്ലാ കുട്ടികൾക്കും പദ്ധതി ബാധകമാണ്. ലോകാരോഗ്യ സംഘടന കോവിഡ്-19 നെ മഹാമാരിയായി പ്രഖ്യാപിച്ച 11.03.2020 മുതൽ 28.02.2022 വരെ പദ്ധതി കാലയളവായി കണക്കാക്കും. പദ്ധതിക്ക് കീഴിലുള്ള ആനുകൂല്യങ്ങൾക്ക് അർഹത ലഭിക്കുന്നതിന് മാതാപിതാക്കളുടെ/രക്ഷിതാക്കളുടെ മരണ തീയതിയിൽ കുട്ടിക്ക് 18 വയസ്സ് തികയാൻ പാടില്ല.
വിദ്യാഭ്യാസം, ആരോഗ്യ പരിരക്ഷ, 18 വയസ്സ് മുതൽ പ്രതിമാസ സ്റ്റൈപ്പന്റ്, 23 വയസ്സ് തികയുമ്പോൾ 10 ലക്ഷം രൂപ എന്നിവ പദ്ധതി ഉറപ്പാക്കുന്നു.
ഈ പദ്ധതിയുടെ വിശദാംശങ്ങളും അപേക്ഷയും https://pmcaresforchildren.in എന്ന ലിങ്കിൽ ലഭ്യമാണ്. ഈ പദ്ധതിയ്ക്ക് കീഴിൽ വരാൻ അർഹതയുള്ള കുട്ടികളെ സംബന്ധിച്ച വിവരങ്ങൾ ഏതൊരു പൗരനും പോർട്ടലിലൂടെ ഭരണകൂടത്തെ അറിയിക്കാം.
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 219.57 കോടി കടന്നു
ന്യൂ ഡൽഹി: ഒക്ടോബർ 26, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 219.57 കോടി  കടന്നു.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 4.12 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 21,607 പേരാണ്. ഇത് ആകെ രോഗബാധിതരുടെ 0.05 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 1,771 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,40,95,180 ആയി. ദേശീയ രോഗമുക്തി നിരക്ക് 98.77%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 830 പേർക്കാണ്.
കഴിഞ്ഞ 24 മണിക്കൂറിൽ 1,23,104 പരിശോധനകൾ നടത്തി. 90.03 കോടിയിൽ അധികം പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 1.05 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.67 ശതമാനമാണ്.
RRTN
(Visitor Counter : 88
പ്രധാനമന്ത്രിയുടെ ഓഫീസ്
കോമൺവെൽത്ത് ഗെയിംസ് : വെള്ളി മെഡൽ നേടിയ ഭാരോദ്വഹന താരം വികാസ് താക്കൂറിനെ പ്രധാനമന്ത്രി അഭിനന്ദിച്ചു
ബർമിങ്ഹാം കോമൺവെൽത്ത് ഗെയിംസിൽ വെള്ളി മെഡൽ നേടിയ ഭാരോദ്വഹന താരം വികാസ് താക്കൂറിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ട്വീറ്റിൽ പ്രധാനമന്ത്രി പറഞ്ഞു :
"ഭാരോദ്വഹനത്തിൽ വെള്ളി നേടിയ വികാസ് താക്കൂറിന് ഇത്തവണ കോമൺവെൽത്ത് ഗെയിംസിൽ കൂടുതൽ യശസ്സ്. അദ്ദേഹത്തിന്റെ വിജയത്തിൽ സന്തോഷമുണ്ട്. സ്പോർട്സിനോടുള്ള അദ്ദേഹത്തിന്റെ സമർപ്പണം പ്രശംസനീയമാണ്. വരാനിരിക്കുന്ന ശ്രമങ്ങൾക്ക് അദ്ദേഹത്തിന് ഏറ്റവും മികച്ചത് ആശംസിക്കുന്നു."
(--ND--
റോഡ് ഗതാഗത, ഹൈവേ മന്ത്രാലയം
റോഡുകളുടെ ഗുണനിലവാരം വര്ദ്ധിപ്പിക്കാന് ദേശീയപാതകള്ക്ക് റാങ്കിംഗ് നടപ്പിലാക്കാനൊരുങ്ങി എന്.എച്ച്.എ.ഐ
ന്യൂഡല്ഹി, 06 ജൂലൈ 2020
രാജ്യത്തെ റോഡുകളുടെ ഗുണമേന്മ വര്ധിപ്പിക്കുന്നതിന്റെ ഭാഗമായി, ദേശീയപാതകളുടെ ഗുണമേന്മ നിര്ണയിച്ച് റാങ്ക് നല്കുന്നതിന് കേന്ദ്ര റോഡ് ഗതാഗത ഹൈവേ മന്ത്രാലയത്തിനു കീഴിലുള്ള നാഷണല് ഹൈവേ അതോറിറ്റി ഓഫ് ഇന്ത്യ  തീരുമാനിച്ചു. ദേശീയപാതകളുടെ ഗുണമേന്മ വര്ദ്ധിപ്പിക്കുന്നതിനും യാത്രക്കാര്ക്ക് ഉയര്ന്ന നിലവാരത്തിലുള്ള സേവനം നല്കുന്നതിനും, ഏതെങ്കിലും തരത്തിലുള്ള പോരായ്മ ഉണ്ടെങ്കില് പരിഹരിക്കുന്നതിനുമാണ് റോഡുകളുടെ മൂല്യനിര്ണയ ഓഡിറ്റ് നടത്താന് തീരുമാനിച്ചത്.
ഇന്ത്യന് സാഹചര്യത്തില് വിവിധ അന്താരാഷ്ട്ര മാതൃകകളെ മാനദണ്ഡമാക്കിയാണ് ദേശീയ പാതകളുടെ ഗുണനിലവാരം നിര്ണയിക്കുക. ഹൈവേ കാര്യക്ഷമത , ഹൈവേ സുരക്ഷ  , ഗുണഭോക്തൃ സേവനം  എന്നീ വിഭാഗങ്ങളിലായി തിരിച്ചായിരിക്കും മൂല്യനിര്ണയം നടത്തുക. ഇതിന്റെ അടിസ്ഥാനത്തില്, സമഗ്രമായ വിലയിരുത്തല് നടത്തുകയും, മൊത്തത്തിലുള്ള സേവനഗുണമേന്മ വര്ധിപ്പിക്കുന്നതിന് ആവശ്യമായ നടപടികള് സ്വീകരിക്കുകയും ചെയ്യും. വേഗത, ടോള് പ്ലാസകളില് എടുക്കുന്ന സമയം, റോഡ് ചിഹ്നങ്ങള്, അപകടനിരക്ക്, ക്രാഷ് ബാരിയറുകള്, പ്രകാശ വിന്യാസം, അഡ്വാന്സ് ട്രാഫിക് മാനേജ്മെന്റ് സിസ്റ്റത്തിന്റെ സാധ്യത, ശുചിത്വം, ഉപഭോക്തൃ സംതൃപ്തി തുടങ്ങി നിരവധി കാര്യങ്ങളും ഇതോടൊപ്പം പരിഗണിക്കും. ഓരോ മാനദണ്ഡത്തിനും ലഭിച്ച സ്കോര്, ദേശീയപാതയുടെ സേവനവും സുരക്ഷിതത്വവും വര്ധിപ്പിക്കാന് അവസരമൊരുക്കും.
നാഷണല് ഹൈവേ അതോറിറ്റിയുടെ മറ്റു പ്രോജക്ടുകളുമായി ബന്ധപ്പെട്ട രൂപകല്പ്പന, നിലവാരം, മാര്ഗനിര്ദേശങ്ങള്, പ്രവര്ത്തനങ്ങള്, കരാര് എന്നിവ മെച്ചപ്പെടുത്താനും, ഏതെങ്കിലും പോരായ്മ ഉണ്ടെങ്കില് പരിഹരിക്കുന്നതിനും ഈ മൂല്യനിര്ണയം സഹായിക്കും.
(ഓരോ കോറിഡോറിന്റെയും റാങ്ക് പ്രത്യേകമായി നിര്ണയിക്കുന്നതുവഴി, അതുമായി ബന്ധപ്പെട്ട നടത്തിപ്പുകാര്/കരാറുകാര്ക്ക് അവരുടെ സേവനം മെച്ചപ്പെടുത്താന് അവസരം ലഭിക്കും. എല്ലാ കോറിഡോറുകളുടെയും മൊത്തത്തിലുള്ള റാങ്കിങ്ങിനു പുറമെ, ബി.ഒ.ടി. എച്ച്.എം.എം, ഇ.പി.സി മാതൃകയിലുള്ള പദ്ധതികള്ക്ക് പ്രത്യേകം റാങ്കിംഗും നടപ്പിലാക്കും.. ദേശീയപാതകളുടെ ഗുണമേന്മയും പരിപാലനവും ഉറപ്പുവരുത്തുന്നതിന് ഈ റാങ്കിങ് പ്രക്രിയ ഏറെ സഹായകമാകും.
വാര്ത്താവിതരണ പ്രക്ഷേപണ മന്ത്രാലയം
റഷ്യൻ ചലച്ചിത്രകാരൻ ആന്ദ്രേ കോൺകലോവ്സ്കി, ഹംഗേറിയൻ ചലച്ചിത്രകാരൻ ബെല റ്റാർ എന്നിവരുടെ സിനിമകൾ IFFI റിട്രോസ്പെക്റ്റീവ് വിഭാഗത്തിൽ പ്രദർശിപ്പിക്കും
52-ാമത് IFFI-യിലെ റിട്രോസ്പെക്റ്റീവ് വിഭാഗത്തിൽ പ്രശസ്ത ഹംഗേറിയൻ ചലച്ചിത്രകാരൻ ബെല റ്റാറിനെ ആദരിക്കും. റഷ്യൻ ചലച്ചിത്രകാരനും സ്റ്റേജ് ഡയറക്ടറുമായ ആന്ദ്രേ കോൺകലോവ്സ്കിയുടെ സംഭാവനകൾക്കും ഈ വിഭാഗത്തിൽ ആദരമർപ്പിക്കും.
52-ാമത് IFFI ൽ പ്രദർശിപ്പിക്കുന്ന കോൺകലോവ്സ്കിയുടെ ചിത്രങ്ങൾ ഇവയാണ്:
ദി ഫസ്റ്റ് ടീച്ചർ - 1965
അങ്കിൾ വാന്യ - 1970
റൺഅവേ ട്രെയിൻ -1985
ദി പോസ്റ്റ്മാൻസ് വൈറ്റ് നൈറ്റ്സ് - 2014
പാരഡൈസ് - 2016
52-ാമത് IFFI ൽ പ്രദർശിപ്പിക്കുന്ന റ്റാറിന്റെ ചിത്രങ്ങൾ ഇനിപ്പറയുന്നു-
ഫാമിലി നെസ്റ്റ് - 1977
ഔട്ട്സൈഡർ - 1981
ഡാംനേഷൻ - 1988
ദി ടൂറിൻ ഹോഴ്സ് - 2011
പ്രധാനമന്ത്രിയുടെ ഓഫീസ്
ഉപരാഷ്ട്രപതിയായി തിരഞ്ഞെടുക്കപ്പെട്ട ശ്രീ ജഗ്ദീപ് ധങ്കറിനെ പ്രധാനമന്ത്രി അഭിനന്ദിച്ചു
ഇന്ത്യയുടെ ഉപരാഷ്ട്രപതിയായി തിരഞ്ഞെടുക്കപ്പെട്ട ശ്രീ ജഗ്ദീപ് ധങ്കറിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു :
"പാർട്ടി ഭേദമന്യേ ഉജ്ജ്വലമായ പിന്തുണയോടെ ഇന്ത്യയുടെ ഉപരാഷ്ട്രപതിയായി തിരഞ്ഞെടുക്കപ്പെട്ട ശ്രീ ജഗ്ദീപ് ധൻഖർ ജിക്ക് അഭിനന്ദനങ്ങൾ. അദ്ദേഹം ഒരു മികച്ച ഉപരാഷ്ട്രപതിയായിരിക്കുമെന്ന് എനിക്ക് വിശ്വാസമുണ്ട്. അദ്ദേഹത്തിന്റെ ബുദ്ധിയിലും ജ്ഞാനത്തിലും നമ്മുടെ രാജ്യം വളരെയധികം നേട്ടമുണ്ടാക്കും.
ശ്രീ ജഗ്ദീപ് ധൻഖർ ജിക്ക് വോട്ട് ചെയ്ത എല്ലാ എംപിമാർക്കും ഞാൻ നന്ദി പറയുന്നു. ഇന്ത്യ ആസാദി കാ അമൃത് മഹോത്സവം ആഘോഷിക്കുന്ന ഈ വേളയിൽ , മികച്ച നിയമ പരിജ്ഞാനവും ബൗദ്ധിക വൈദഗ്ധ്യവുമുള്ള ഒരു കർഷക പുത്രനെ ഉപരാഷ്ട്രപതിയായി ലഭിച്ചതിൽ നാം അഭിമാനിക്കുന്നു.
--ND--
Congratulations to Shri Jagdeep Dhankhar Ji on being elected India’s Vice President with resounding support across party lines. I am confident he will be an outstanding Vice President. Our nation will gain tremendously from his intellect and wisdom. @jdhankhar1 pic.twitter.com/YD8BHb512W
— Narendra Modi  August 6, 2022
(I thank all those MPs who have voted for Shri Jagdeep Dhankhar Ji. At a time when India marks Azadi Ka Amrit Mahotsav, we are proud to be having a Kisan Putra Vice President who has excellent legal knowledge and intellectual prowess. @jdhankhar1 pic.twitter.com/JKkpyAkv3i
— Narendra Modi  August 6, 2022
വാണിജ്യ വ്യവസായ മന്ത്രാലയം
ബൗദ്ധിക സ്വത്തവകാശ ബോധവത്ക്കരണത്തിന്റെ ഭാഗമായി 10 ലക്ഷം വിദ്യാർത്ഥികൾക്ക് പരിശീലനം നൽകുകയെന്ന ലക്ഷ്യം NIPAM കൈവരിച്ചു
ബൗദ്ധിക സ്വത്തവകാശ ബോധവത്ക്കരണത്തിന്റെ ഭാഗമായി 10 ലക്ഷം വിദ്യാർത്ഥികൾക്ക്  ബൗദ്ധിക സ്വത്തവകാശ  അവബോധവും അടിസ്ഥാന പരിശീലനവും നൽകുകയെന്ന ലക്ഷ്യം, 2022 ആഗസ്റ്റ് 15 എന്ന സമയപരിധിക്ക് മുമ്പായി 2022 ജൂലൈ 31-ന് തന്നെ ദേശീയ ബൗദ്ധിക സ്വത്തവകാശ ബോധവത്ക്കരണ ദൗത്യം അഥവാ NIPAM  കൈവരിച്ചു.
(28 സംസ്ഥാനങ്ങളിലെയും 7 കേന്ദ്ര ഭരണ പ്രദേശങ്ങളിലെയും 3,662 വിദ്യാഭ്യാസ സ്ഥാപനങ്ങളിൽ പരിശീലന പരിപാടികൾ നടന്നു.
"ആസാദി കാ അമൃത് മഹോത്സവ്" ആഘോഷങ്ങളുടെ ഭാഗമായി 2021 ഡിസംബർ 8 ന് ബൗദ്ധിക സ്വത്തവകാശ  അവബോധവും അടിസ്ഥാന പരിശീലനവും നൽകുന്നതിനുള്ള സുപ്രധാന പരിപാടിയായ NIPAM ആരംഭിച്ചു. പദ്ധതി നടപ്പിലാക്കുന്നത്, ഇന്റലക്ച്വൽ പ്രോപ്പർട്ടി ഓഫീസ്, ഓഫീസ് ഓഫ് കൺട്രോളർ ജനറൽ ഓഫ് പേറ്റന്റ്സ്, ഡിസൈൻസ് ആൻഡ് ട്രേഡ് മാർക്സ് , വാണിജ്യ വ്യവസായ മന്ത്രാലയം ആണ്.
RRTN
പ്രധാനമന്ത്രിയുടെ ഓഫീസ്
ഭാരതരത്ന നാനാജി ദേശ്മുഖിനെ പ്രധാനമന്ത്രി അനുസ്മരിച്ചു
ഭാരതരത്ന നാനാജി ദേശ്മുഖിന്റെ ജന്മദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദരാഞ്ജലികൾ അർപ്പിച്ചു.
ട്വീറ്റിൽ പ്രധാനമന്ത്രി പറഞ്ഞു :
"ഭാരതരത്ന നാനാജി ദേശ്മുഖിനെ അദ്ദേഹത്തിന്റെ ജന്മവാർഷികത്തിൽ അനുസ്മരിക്കുന്നു. ഗ്രാമീണ ഇന്ത്യയെയും കൃഷിയെയും കുറിച്ചുള്ള അദ്ദേഹത്തിന്റെ ശ്രേഷ്ടമായ ധാരണ അദ്ദേഹത്തിന്റെ കൃതികളിൽ പ്രതിഫലിക്കുന്നു. അദ്ദേഹം ഒരു മികച്ച ചിന്തകൻ കൂടിയായിരുന്നു."
--ND--
(Remembering Bharat Ratna Nanaji Deshmukh on his birth anniversary. His rich understanding of rural India and agriculture is reflected in his works. He was also an outstanding thinker. pic.twitter.com/b7z4mhfXOH
— Narendra Modi  October 11, 2022
പ്രധാനമന്ത്രിയുടെ ഓഫീസ്
രാജസ്ഥാന് മന്ത്രി മാസ്റ്റര് ഭന്വര്ലാല് മേഘ്വാളിന്റെ നിര്യാണത്തില് പ്രധാനമന്ത്രി അനുശോചനം രേഖപ്പെടുത്തി
രാജസ്ഥാന് മന്ത്രിസഭാംഗം മാസ്റ്റര് ഭന്വര്ലാല് മേഘ്വാളിന്റെ നിര്യാണത്തില് പ്രധാനമന്ത്രി നരേന്ദ്ര മോദി അഗാധ ദുഃഖം രേഖപ്പെടുത്തി.
''രാജസ്ഥാന് മന്ത്രിസഭാംഗം മാസ്റ്റര് ഭന്വര്ലാല് മേഘ്വാള്ജിയുടെ മരണത്തില് ദുഃഖം രേഖപ്പെടുത്തുന്നു. രാജസ്ഥാനെ സേവിക്കുന്നത് ജീവിതചര്യയായി കണ്ട മുതിര്ന്ന നേതാവായിരുന്നു അദ്ദേഹം. വേര്പാടിന്റെ ഈ നിമിഷത്തില് അദ്ദേഹത്തിന്റെ കുടുംബാംഗങ്ങളെയും അനുയായികളെയും അനുശോചനം അറിയിക്കുന്നു.''- ശ്രീ മോദി ട്വിറ്ററില് കുറിച്ചു.
രാജ്യരക്ഷാ മന്ത്രാലയം
മൂന്നാം കൽവാരി ക്ലാസ് അന്തർവാഹിനി ഐഎൻഎസ് കരഞ്ച് മുംബൈയിലെ നേവൽ ഡോക്യാർഡിൽ കമ്മീഷൻ ചെയ്തു
ന്യൂഡൽഹി, മാർച്ച് 10,2021
ഇന്ത്യൻ നാവിക സേനയുടെ മൂന്നാമത്തെ സ്റ്റെൽത്ത് സ്കോർപീൻ ക്ലാസ് സബ്മറൈൻ ഐഎൻഎസ് കരഞ്ച് ഇന്ന് മുംബൈയിലെ നേവൽ ഡോക്യാർഡിൽ കമ്മീഷൻ ചെയ്തു . പഴയ കരഞ്ചിന്റെ കമ്മീഷനിംഗ് ക്രൂവിന്റെ ഭാഗമായിരുന്ന മുൻ നാവികസേനാ മേധാവിയും പിന്നീട് 1971 ലെ ഇന്ത്യാ - പാക് യുദ്ധത്തിൽ കമാൻഡിംഗ് ഓഫീസറുമായിരുന്ന അഡ്മിറൽ വി എസ് ഷെഖാവത് ചടങ്ങിൽ മുഖ്യാതിഥിയായിരുന്നു.
ഐഎൻഎസ് കരഞ്ച് വെസ്റ്റേൺ നേവൽ കമാൻഡിന്റെ അന്തർവാഹിനി കപ്പലുകളുടെ ഭാഗമാകും.
ലോകത്തിലെ ഏറ്റവും നൂതനമായ പരമ്പരാഗത അന്തർവാഹിനികളിലൊന്നാണ് സ്കോർപീൻ അന്തർവാഹിനികൾ. ഈ അന്തർവാഹിനികൾ സമുദ്രത്തിന്റെ ഉപരിതലത്തിലും താഴെയുമുള്ള ഏതു ഭീഷണിയെയും നിർവീര്യമാക്കുന്നതിന് ആവശ്യമായ ശക്തമായ ആയുധങ്ങളും സെൻസറുകളും കൊണ്ട് സജ്ജീകരിച്ചിരിക്കുന്നു.
ബിൽഡറുടെ നേവി എന്ന നിലയിൽ ഇന്ത്യൻ നാവിക സേനയുടെ സ്ഥാനം ഊട്ടി ഉറപ്പിക്കുന്നതിനുള്ള മറ്റൊരു പടിയാണ് ഐഎൻഎസ് കരാഞ്ചിന്റെ കമ്മീഷനിങ്
IE/SKY
രാജ്യരക്ഷാ മന്ത്രാലയം
COPE ഇന്ത്യ-2023 സംയുക്ത വ്യോമാഭ്യാസത്തിന് സമാപനം
ന്യൂ ഡൽഹി: ഏപ്രിൽ 25, 2023
കഴിഞ്ഞ രണ്ടാഴ്ചയായി കലൈകുണ്ഡ, ആഗ്ര, പനഗഡ്, എന്നീ എയർഫോഴ്സ് സ്റ്റേഷനുകളിൽ നടന്നു വന്ന ഇന്ത്യൻ വ്യോമസേനയുടെയും  യുണൈറ്റഡ് സ്റ്റേറ്റ്സ് എയർഫോഴ്സിന്റെയും  സംയുക്ത വ്യോമാഭ്യാസമായ COPE ഇന്ത്യ-2023 ന്റെ ആറാമത് പതിപ്പ് ഇന്നലെ  സമാപിച്ചു. അഭ്യാസത്തിൽ റാഫേൽ, തേജസ്, Su-30MKI, ജാഗ്വാർ, സി-17, സി-130 തുടങ്ങിയ മുൻനിര ഇന്ത്യൻ വിമാനങ്ങൾ പങ്കെടുത്തു. എഫ്-15 ‘സ്ട്രൈക്ക് ഈഗിൾ’ ഫയ്റ്റർ, സി-130, എംസി-130ജെ, സി-17, ബി1ബി എന്നീ തന്ത്രപ്രധാനമായ ബോംബർ വിമാനങ്ങൾ അമേരിക്കൻ വ്യോമസേന രംഗത്തിറക്കി. ജാപ്പനീസ് വ്യോമസേനയിലെ വൈമാനികരും നിരീക്ഷകരായി പങ്കെടുത്തു. ഈ സംയുക്ത വ്യോമഭ്യാസം പങ്കെടുത്ത രാജ്യങ്ങളിലെ സേനാംഗങ്ങൾ തമ്മിൽ വിവരങ്ങൾ കൈമാറുന്നതിനും ആശയവിനിമയം, കൈമാറ്റങ്ങൾ, സംയോജിത ദൗത്യങ്ങൾ എന്നിവയിലെ മികച്ച സമ്പ്രദായങ്ങൾ ഉൾക്കൊള്ളാനും വിലപ്പെട്ട അവസരം നൽകി.
സൗഹൃദത്തിന്റെയും സഹവർത്തിത്വത്തിന്റെയും ബന്ധം ഊട്ടിയുറപ്പിക്കുക ലക്ഷ്യമിട്ട് സാംസ്കാരിക വിനിമയ പരിപാടികളും പരിശീലനത്തിനിടെ സംഘടിപ്പിച്ചു. ഏറ്റവും വലിയ രണ്ട് ജനാധിപത്യ രാജ്യങ്ങൾ തമ്മിലുള്ള സഹകരണം മെച്ചപ്പെടുത്തി ഇരു വ്യോമസേനകളും തമ്മിലുള്ള ബന്ധം നിലനിർത്തുന്നതിനും ശക്തിപ്പെടുത്തുന്നതിനുമുള്ള ആഴത്തിലുള്ള പ്രതിബദ്ധത ഈ അഭ്യാസം ഊട്ടിയുറപ്പിക്കുന്നു.
SKY